**Årsplan for danskundervisningen**

# I 4.kl. – 2024/2025

Overordnede mål for undervisningen:

* At give eleverne en overordnet positiv opfattelse af faget dansk. Eleverne skal vide, at de selv har et ansvar både over for den fælles undervisning, som foregår i klassen, men også over for dem selv som lærende individ.
* At fokusere på det danske sprog da sprog er forudsætning for faglig og personlig udvikling
* At få brug af sprog og viden om sprog til at støtte hinanden.
* At hjælpe eleverne med at udvikle hensigtsmæssige studieteknikker og arbejdsvaner

Faglige mål:

* **Det talte sprog** (lytte og tale): At udvikle elevernes forskellige sproglige udtryk og virkemidler - herunder kropssprog. Eleverne øves også i at være aktiv lyttende og stille relevante spørgsmål for derved at kvalificere dialogen i klasserummet.

Vi bruger talesproget i dansktimerne, når vi taler om tekster, fortæller om oplevelser, samarbejder parvis, i rollespil samt ved fremlæggelser og foredrag.

Jeg håber, at alle elever får udviklet deres eget sprog i mødet med andre og gennem sproglige oplevelser.

* **Det skrevne sprog** (læse og skrive): I løbet af 4.kl. forventes det i følge ”Fælles mål”, at eleverne lærer at læse ukendte tekster med sikkerhed og forståelse. Teksterne skal have en sværhedsgrad på lix. 20-25 og de skal selvfølgelig have et alderssvarende indhold. Det forventes ligeledes at læsehastigheden stiger. Elevernes læsning skal fortsat udvikles i forhold til at blive gode overgangslæsere – indholdet bliver mere og mere vigtigt og der bruges mindre energi på at afkode ordene. De bliver opmærksomme, aktive læsere, der stiller spørgsmål til tekster, og kan udtrykke sig om tekster. I denne periode er det nødvendigt, der læses 20-30 min. om dagen**. I 4.kl. er det et krav at eleverne lærer at nærlæse en tekst, så de kan referere den og finde vigtige informationer.** I 4.kl. bruger vi bog systemet **”Fandango”.**

Læsemængden i 4.kl. består af vores grundbog, romanuddrag, et fagligt læsekursus, samt en række noveller og digte. Herudover skal jeres barn hele tiden være i gang med en frilæsningsbog. Jeres barns læsning evalueres med **sætningslæseprøven SL40.**

Skriftligt skal de lære at give udtryk for tanker, følelser, erfaringer, viden og oplevelse, de skal lære om form og indhold, funktion og hensigt. De skal arbejde indenfor flere forskellige genrer. I mange perioder vil vi arbejde procesorienteret, hvor vi giver hinanden respons undervejs i skriveforløbet. I 4.kl. bruges opgaver fra **Fandango – arbejdsbogen** til vores system. Bogen arbejder grundigt med både indholdet og sproget i grundbogens tekster. Herudover bruger jeg forskellige små skriftlige opgaver for at eleverne hele tiden bliver bedre til at udtrykke sig skriftligt og til at forstå indholdet i de tekster, vi læser, samt at de får mulighed for at bruge de samme ord i flere sammenhænge. Til at øge den sproglige opmærksomhed vil vi arbejde med bogen **Dansk Direkte**. Eleverne vil desuden skulle aflevere en boganmeldelse eller anden skriftlig opgave ca. 1 gang om måneden.

Staveområder 4.kl. skal hav kendskab til i år:

* + Vide hvordan man deler ord
	+ Træne bogstavet R inden i ord.
	+ Træne kort og lang vokal + regler for dobbelt konsonant.
	+ Kunne bruge vokaltrappen (f.eks. e lyder som æ).
	+ Kunne finde og bøje udsagnsord, navneord og tillægsord.
	+ Kunne genkende almindelige egennavne og skrive dem med stort.
	+ Arbejde med lyde der ligger tæt – b/p og k/g.
	+ Stave med stigende korrekthed i egne tekster, herunder almindelige ord og ordklassernes bøjninger.
	+ Tegnsætning efter 4.kl.: Eleverne skal kunne sætte relevante punktummer og skrive med stort, bruge afsnit, kunne sætte spørgsmålstegn og markere replikker.
	+ Bruge ordbog.

Stavningen evalueres ved diktater og andet skriftligt arbejde. Jeg vurderer hen ad vejen om flere små test skulle være nødvendige.

* **Sprog, litteratur og kommunikation:** At tekstanalyse skal blive en spændende og udfordrende aktivitet. At eleverne forstår, at alle kan bidrage til en fortolkning af en tekst, da der ikke findes en endegyldig fortolkning. Undervisningen skal b.la. lede hen imod at eleverne får kendskab til forskellige genrer og at de kan tale med om indholdet.

I 4.kl. er det fortsat især person- og miljøbeskrivelser samt handlingsforløb, vi skal arbejde med. Eleverne skal også kende forskel på faglitteratur og skønlitteratur.

Undervisningsform:

Undervisningsformen i dansktimerne vil variere afhængigt af timernes indhold. Eleverne kan evt. vælge sig en arbejdsmakker/ læsemakker som de ved, at de kan arbejde godt sammen med. Dette samarbejde kan finde sted når det passer ind i aktiviteterne i dansktimerne.

I arbejdet med litteratur vil undervisningen veksle mellem tavleundervisning, højtlæsning af læreren, højtlæsning af eleverne, individuel læsning eller makkerlæsning. I bearbejdelsen af den læste litteratur arbejder eleverne enten i små grupper, parvis eller individuelt.

Eleverne skal i løbet af året lave fremlæggelser for hele klassen f.eks. fremlægge en boganmeldelse eller en tale.

Rutiner:

Boganmeldelse eller anden skriftlig opgave:

Vil forekomme ca 1 gang om måneden.

Diktat:

Klassen skriver diktat om mandagen. Vi bruger materialet: ”Ny diktat for alle” med tilhørende grammatikopgaver. Opgaver til den pågældende diktat laves om fredagen.

Ekstra Materiale:

Her bruges materialet: ”Dansk direkte” og ”Piranha 4” samt forskellige kopiark, der jævnligt udleveres af mig.

Grammatik:

Inddrages løbende i undervisningen hvor det skønnes relevant, f.eks. i forbindelse med diktat, Dansk direkte, ”Piranha 4” og andre grammatikhæfter.

Dansk som andetsprog:

Dansk som andetsprog vil blive implementeret i undervisningen i forbindelse med diverse emner, hvor eleverne skal finde synonymer for udtryk og ord indenfor emnet.

Indholdslæsning vil også i høj grad finde sted i danskundervisningen, hvor eleverne refererer indholdet af det de har læst.

Dramatisering af det læste vil blive brugt i dansktimerne for at opmuntre eleverne til at bruge deres stemme.

Undervisningsdifferentiering:

Det tilstræbes at undervisningen tilrettelægges så den både styrker og udvikler den enkelte elevs interesser, forudsætninger og behov, og at den indeholder fælles oplevelser og erfaringsgivende situationer, der forbereder eleverne til at samarbejde om at løse opgaver.

I alle typer opgaver såsom stil, boganmeldelse, diktat osv er der individuelle krav og forventninger til hver enkelt elev, og eleven gøres bekendt med dette.

Lektier:

Lektierne bliver skrevet på intra.

Jeg forventer at eleverne dagligt læser i en frilæsningsbog (bøger de har lånt af mig eller fra biblioteket). Der kan være perioder, hvor de ikke får læselektie for af mig, men det betyder ikke, de ikke skal læse hjemme. Det er vigtigt, børnene på dette klassetrin læser mindst 20-30 min hver dag. Vedrørende skriftligt arbejde; får eleverne en større skriftlig opgave for hver måned, og det tillempes af det bliver skiftevis en boganmeldelse og en stil. De vil desuden få mindre skriftlige opgaver for løbende. Disse er ikke beregnet på, at læreren gennemretter dem, men fungerer i stedet som igangsættere og udgangspunkt for samtale i klassen.

Ved for mange lektiesvigt vil jeg underrette jer i kontaktbogen.

Forældrestøtte:

Hjælp jeres børn med at få læst lektier hver dag. Støt dem i at læse i deres frilæsningsbøger mindst 20-30 min. hver dag. Spørg ind til undervisningen og skolelivet generelt. Hør jeres børn i lektierne.

|  |  |
| --- | --- |
| Måned | Indhold**Tekster/aktiviteter** |
| August | * Påbegynder hæftet ”Ny diktat for alle”
* **Tema: Personkarakteristik**
	+ *En som Hodder –* Bjarne Reuter
	+ *Emmely M –*Dorte Karrebæk
 |
| September | * + *Jeppe på Bjerget –*Genfortalt af Kåre Bluitgen
	+ *Anton elsker myrer –* Lilian Brøgger
 |
| Oktober | * **Tema: Miljø**
	+ *Hist, hvor vejen slår en bugt –* H.C.Andersen
	+ *Noras drøm –*Annette Herzog
	+ *Udsigt i kikkert –*Benny Andersen
 |
| November | * **Tema: Komposition**
	+ *Guggenheim –* Frank O. Gehry
	+ *Opus 111 –* Dan Schlosser
	+ *...og stjernerne er af guld –* Kåre Bluitgen
	+ *Væggen der hviskede –* Peter Mouritzen
* Vi går i gang med B-bogen i ”Ny diktat for alle”.
 |
| December | * **Tema: Virkemidler**
	+ *Kjole –* Kenneth Bøgh Andersen
	+ *Tyrannosofaen –* Trond E. Haugan og Dorthe de Neergaard
	+ *Hos regnromene –* Bent Haller
 |
| Januar | * **Tema: Fortællere og synsvinkler**
	+ *Så er middagen klar –* Bente Olesen Nyström
	+ *En fire hundrede og otteoghalvfjerdsindstyvende gang –* Louis Jensen
	+ *Iqbal Farooq og den sorte pjerrot –* Manu Sareen
	+ *Alfons og Hamids soldaterfar –* Gunilla Bergström
 |
| Februar | * **Tema: Om Tema**
	+ *Billedbøger –* Opgaver der går på forholdet mellem tekster og illustrationer
	+ *Den sorte violin –*Ulf Stark og Anna Höglund
	+ *And, døden og tulipanen –* Wolf Erlbruch
 |
| Marts | * **Tema: Intertekstualitet**
	+ *Stoppenålen –* H.C.Andersen
	+ *Chili og smørret –* Grete Wiemann Borregaard
	+ *Klods-Hans* – MC Andersen
	+ *Untitled # 224* – Cindy Sherman
	+ *Ung, syg Bacchus* – Michelangelo Merisi da Caravaggio
* Vi skriver erindringsfortællinger.
 |
| April | * **Om Kim Fupz Aakeson og hans forfatterskab**
	+ *Da Theodor Thomsen fik vinger*
	+ *Den legetøjsløse stakkel*
	+ *Ordbog*
	+ *Drengen der lå i hans seng, mens hans far og damefrisøren så på*
	+ *Kanin*
	+ *Mirakel*
	+ *Kunne der for fanden ikke komme en engel?*
 |
| Maj | * **Tema: Om film**

Kortfilmen ”Buldermanden” instrueret af Jesper W. Nielsen er analyseobjektet. Det er målet, at eleverne får kendskab til og kan udtrykke sig om;* + *Lyd, lys og farver*
	+ *Perspektiv*
	+ *Billedudsnit*
	+ *Set-up og pay-off*
	+ *Klip*

Som virkemidler, der har betydning for tolkningen af en film.Og desuden at de kan anvende berettermodellen som middel til afdækning af filmens spændingsopbygning. |
| Juni | * **Tema: Om HuskMitNavn og hans kunst**
	+ *Uden titel*
	+ *Morgenmad til aftensmad igen*
	+ *Kunstgødning.*
* Derudover bruger vi den sidste måned på at repetere de arbejdsmetoder og analyseværktøjer, vi er blevet præsenteret for i løbet af året.
 |

Med venlig hilsen

Rikke Hatting Nielsen

E-mail: rikketigernielsen@gmail.com Tlf. 61776134